wickkiey/tamil-wikipedia-chunked huggingface dataset:
# இதுவும் கடந்து போகும்

## நடிப்பு

- கௌதமாக சிவாஜி தேவ்
- குமார், கௌதமின் தந்தையாக ரவி ராகவேந்திரா
- ரம்யாவாக ஷில்பா பட்
- திவ்யாவாக அனுஷா வர்மா
- மணி, கௌதமின் சகோதரராக பெர்கின் ஜான்ஸ்
- தீபிகாவாக அஞ்சலி அனீஷ் உபாசனா
- ர்ம்யாவின் தந்தையாக அஷோக் பாண்டியன்
- மருத்துவராக அனு சந்திரசேகரன்
# இதுவும் கடந்து போகும்

## தயாரிப்பு

ஏ. வி. மெய்யப்பன் அவர்களால் 1945இல்நிறுவப்பட்டது ஏவிஎம் ஸ்டூடியோ ஆசியாவின் மிகப்பழைய படப்பிடிப்புத் தளமாக விளங்குகிறது. அருணா குகன், அபர்ணா குகன் ஆகிய இருவரும் ஏ.வி.எம். புரொடக்ஷன்ஸ் குடும்பத்தின் நான்காம் தலைமுறையைச் சேர்ந்தவர்கள் ஆவார்கள்..
# இதுவும் கடந்து போகும்

## வெளியீடு

நவம்பர் 22, 2013 இல் ஏவிஎம் ஸ்டூடியோவில் எம். சரவணன், எம். எச். குகன் மற்றும் இயக்குநர் எஸ். பி. முத்துராமன் முன்னிலையில் படம் திரையிட்டுக் காட்டப்பட்டது இது யூ டியூப்பில் ஏப்ரல் 14, 2014 இல் வெளிவந்தது. இது 2014இல் நடைபெற்ற *மாட்ரிட்* சர்வதேச திரைப்பட விழாவில் வெளியிடுவதற்கு அதிகாரபூர்வமாக தேர்ந்தெடுக்கப்பட்டது. சிறந்த ஒளிப்பதிவு மற்றும் சிறந்த ஆடை வடிவமைப்புக்காக பரிந்துரை செய்யப்பட்டது.
# 3-அமினோபென்சமைடு

**3-அமினோபென்சமைடு** (*3-Aminobenzamide*) என்பது C<sub>7</sub>H<sup>8</sup>N<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரை வெண்மை நிறத்தில் தூளாகக் காணப்படும் இச்சேர்ம்ம் ஒரு பென்சமைடு ஆகும்.
# 3-அமினோபென்சமைடு

## தயாரிப்பு

3-நைட்ரோபென்சமைடை வினையூக்க ஐதரசனேற்றத்தின் வழியாக ஒடுக்கம் செய்து 3-அமினோபென்சமைடைத் தயாரிக்கலாம்.
# 3-அமினோபென்சமைடு

## பயன்கள்

டி.என்.ஏ பழுதாக்கல், படியெடுத்தல் கட்டுப்பாடு, திட்டமிட்ட செல் இறப்பு ஆகிய செயல்முறைகளுக்கு காரண நொதியான பாலி ஏ.டி.பி. ரைபோசு பாலிமெரேசை 3-அமினோபென்சமைடு தடுக்கிறது. பாலி ஏ.டி.பி. ரைபோசு பாலிமெரேசு செயலூக்கப்பட்டவுடன் அது உடனடியாக செல்லிலுள்ள நிக்கோட்டினமைடு அடினைன் டைநியூக்ளியோடைடைடி.என்.ஏ வை பழுதுபார்க்கப் பயன்படுத்திக் கொள்கிறது. குறைந்த அளவு நிக்கோட்டினமைடு அடினைன் டைநியூக்ளியோடைடு+ செல்லிலுள்ள அடினோசைன் டிரை பாசுப்பேட்டின் அளவைக் குறைக்கிறது. இதனால் செல்லிறப்பு நிகழ்கிறது . 3-அமினோபென்சமைடின் கட்டமைப்பு நிக்கோட்டினமைடு அடினைன் டைநியூக்ளியோடைடு+ இன் கட்டமைப்பை ஒத்திருக்கிறது. எனவே இது பாலி ஏ.டி.பி. ரைபோசு பாலிமெரேசுடன் பிணைந்து நிக்கோட்டினமைடு அடினைன் டைநியூக்ளியோடைடு+ பயன்படுத்திக் கொள்வதைத் தடுக்கிறது. பாலி ஏ.டி.பி. ரைபோசு பாலிமெரேசு பெரும்பாலும் புற்றுநோய் சிகிச்சைக்கு இலக்காக்க் கருதப்படுவதால் 3-அமினோபென்சமைடும் புற்றுநோய் எதிர்ப்பு மருந்தாகப் பயன்படுத்தப்படுகிறது.
# மொகரா முராது

**மொகரா முராது** (**Mohra Muradu**) பாகிஸ்தான் நாட்டின், பஞ்சாப் மாகாணத்தின், பண்டைய தக்சசீலா நகரத்திற்கு அருகே கிபி இரண்டாம் நூற்றாண்டில் பௌத்த தூபியும், விகாரைகளுடன் நிறுவப்பட்ட உலகப் பாரம்பரிய பௌத்த தொல்லியல் களம் ஆகும்.  
மொகரா முராது தூபியும், விகாரைகளும் குசான் பேரரசு காலத்தில் கிபி இரண்டாம் நூற்றாண்டில், பௌத்த பிக்குகள் தங்கி, தியானம் செய்வதற்கு நிறுவப்பட்டதாகும். இதனை ஹெப்தலைட்டுகள் கிபி 450-இல் அழித்ததால், ஐந்தாம் நூற்றாண்டில் சீரமைக்கப்பட்டது. மொகரா முராது தூபியை, 1980-இல் யுனெஸ்கோ நிறுவனம், உலகப் பாரம்பரியக் களமாக அறிவித்துள்ளது.
# மொகரா முராது

## அகழ்வாய்வுகள்

1914 - 1915-இல் ஜான் மார்ஷல் எனும் பிரித்தானிய தொல்லியல் அறிஞர், மொகரா முராது தூபி பகுதிகளை அகழ்வாய்வு செய்தார். அகழ்வாய்வில் பிக்குகள் தியானம் செய்வதற்கான இரண்டு தளங்களுடன் கூடிய தூபிகளும், பிக்குகள் தங்குவதற்கான 27 அறைகளுடைன் கூடிய ஒரு விகாரையும், கௌதம புத்தர் சிலைகளும் கண்டெடுக்கப்பட்டது.
# மொகரா முராது

## இதனையும் காண்க

- ஜௌலியன் விகாரை
- தர்மராஜிக தூபி
- பௌத்த தொல்லியற்களங்கள்
- பௌத்த யாத்திரைத் தலங்கள்
# லொள்ளு சபா மனோகர்

**லொள்ளு சபா மனோகர்** 10 சனவரி 1958 என்பவர் தமிழ்த் திரைப்பட நடிகராவார். இவர் விஜய் தொலைக்காட்சியில் லொள்ளு சபா என்ற தொடரில் நடித்துப் புகழ் பெற்றார். அதனால் லொள்ளு சபா மனோகர் என்று அழைக்கப்படுகிறார்.
# லொள்ளு சபா மனோகர்

## திரை வாழ்க்கை

### திரைப்படங்கள்

- *காதல் எப்எம்* (2005)
- *மலை மலை (திரைப்படம்)* (2009)
- *ஈசா* (2009)
- *வாடா* (2010)
- *மாஞ்சா வேலு* (2010)
- *அலெக்ஸ் பாண்டியன் (திரைப்படம்)* (2013)
- *கண்ணா லட்டு தின்ன ஆசையா* (2013)
- *என்றென்றும் புன்னகை* (2013)
- *சிகரம் தொடு* (2014)
- *என்னமோ ஏதோ* (2014)
- *பட்டைய கிளப்புவோம் பாண்டியா* (2014)
- *நண்பேன்டா (திரைப்படம்)* (2015)
- *திரிஷா இல்லனா நயன்தாரா* (2015)
- *இனிமே இப்படித்தான்* (2015)
- *மனிதன்* (2016)
- *பயம் ஒரு பயணம்* (2016)
- *எனக்கு இன்னொரு பெயர் இருக்கு (திரைப்படம்)* (2016)
- *தில்லுக்கு துட்டு* (2016)
- *தமிழ்செல்வனும் தனியார் அஞ்சலும்* (2016)
- *கடலை* (2016)
- *மஞ்சள் கயிறு 2* (2016)
- *அன்பானவன் அசராதவன் அடங்காதவன் (திரைப்படம்)* (2017)
- *ஆங்கில படம்* (2017)
- *மேல்நாட்டு மருமகன்* (2018)
- *காத்தாடி* (2018)
- *சிலுக்குவார்ப்பட்டி சிங்கம்* (2018)
# லொள்ளு சபா மனோகர்

## திரை வாழ்க்கை

### தொலைக்காட்சியில்

- *லொள்ளு சபா*
# காதல் எப்எம்

**காதல் எப்எம்** (Kadhal FM) என்பது 2005 ஆம் ஆண்டு இயக்குநர் ஜெயபிரகாஷ் இயக்கிய தமிழ்த் திரைப்படமாகும். இத்திரைப்படத்தில் மணிகண்டன், சிவானி சிங், அரவிந்து ஆகாசு ஆகியோர் முக்கிய வேடத்தில் நடித்துள்ளனர். இத்திரைப்படம் பாண்டிச்சேரி, தூத்துக்குடி, காரைக்குடி, திருச்சிராப்பள்ளி ஆகிய இடங்களில் படமாக்கப்பட்டது. இத்திரைப்படத்தை ஜி. மகேஷ்வரன் தயாரித்துள்ளார். அரவிந்த் சங்கரால் இயற்றப்பட்ட இசை மற்றும் சுரேஷ் தேவன் ஒளிப்பதிவு ஆகியவற்றை உள்ளடக்கி, இத்திரைப்படம் 2005 மார்ச் 4, அன்று வெளியானது.
# காதல் எப்எம்

## நடிகர்கள்

- மணிகண்டன் - மணிகண்டன்
- சிவானி சிங் - ருச்சிகா
- அரவிந்து ஆகாசு - அரவிந்த்
- கருணாஸ் - சில்லி சிக்கன்
- வையாபுரி
- லொள்ளு சபா பாலாஜி
# ஆர்செனமைடு

**ஆர்செனமைடு** (*Arsenamide*) என்பது C<sub>11</sub>H<sub>12</sub>AsNO<sub>5</sub>S<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தையசிட்டார்சினமைடு என்ற பெயராலும் இது அழைக்கப்படுகிறது. இச்சேர்மத்தின் வர்த்தகப் பெயர் கேப்பார்சோலேட்டு என்பதாகும். ஆர்சனிக் தனிமத்தை பகுதிக்கூறாக கொண்டுள்ள சேர்மமாக இது கருதப்படுகிறது டிரைகோமோனாசு ஒட்டுண்ணி, நாய் ஒட்டுண்னி போன்றவற்றுக்கு எதிராக முன்மொழியப்படும் வேதியியல் உணர்வு முகவராக இச்சேர்மம் பயன்படுகிறது .
# பர்வீன் குமார்

**பர்வீன் குமார்** (*Parveen Kumar*) கபடி விளையாட்டில் இந்தியாவின் சார்பாக விளையாடக்கூடியவர் ஆவார். 1983 ஆம் ஆண்டு மே மாதம் 7 ஆம் நாள் இவர் பிறந்தார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் பர்வீன் குமாரும் ஒரு உறுப்பினராக இருந்தார் .
# இராசகுரு சுப்பிரமணியன்

**இராசகுரு சுப்பிரமணியன்** (*Rajaguru Subramanian*) கபடி விளையாட்டில் இந்தியாவின் சார்பாக விளையாடக்கூடியவர் ஆவார். 1987 ஆம் ஆண்டு சூன் மாதம் 22 ஆம் நாள் இவர் பிறந்தார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் இராசகுரு சுப்பிரமணியனும் ஒரு உறுப்பினராக இருந்தார். புரோகபடி போட்டிகளிலும் விளையாடும் இவர் தற்பொது யூ மும்பா அணிக்காக விளையாடுகிறார் .
# துர்கா (1990 திரைப்படம்)

'''  
**துர்கா** (*Durgaa*) 1990 ஆம் ஆண்டு பேபி ஷாமிலி இரட்டை வேடங்களில் நடித்து வெளியான குழந்தைகளுக்கான தமிழ்த் திரைப்படம். ராம நாராயணன் கதை, திரைக்கதை எழுதி, இயக்கி மற்றும் தயாரித்த இப்படத்தின் வசனத்தை புகழ்மணியும், இசையை சங்கர் கணேஷும் வழங்கினர். இப்படத்தில் நிழல்கள் ரவி, கனகா, கிட்டி, சத்யப்ரியா, வாகை சந்திரசேகர், செந்தில் மற்றும் வெண்ணிற ஆடை மூர்த்தி ஆகியோர் நடித்தனர். இது வியாபார ரீதியாக வெற்றி பெற்ற திரைப்படம் ஆகும். 1991 இல் *பைரவி* என்ற பெயரில் கன்னட மொழியில் மறு ஆக்கம் செய்யப்பட்டது.
# துர்கா (1990 திரைப்படம்)

## கதைச்சுருக்கம்

துர்கா (பேபி ஷாமிலி) வசதியான தம்பதியரின் ஒரே மகள். விதவையான (சத்யப்ரியா) துர்காவின் தாயை சொத்துக்கு ஆசைப்பட்டு துர்காவின் சித்தப்பா(கிட்டி) திட்டமிட்டுக் கொல்கிறான். அவனிடமிருந்து தன் வளர்ப்புப்பிராணிகள் குரங்கு(ராமு) மற்றும் நாய் (ராஜா) உதவியுடன் தப்பிக்கும் துர்காவிற்கு அப்பாவியான முத்துவும் (நிழல்கள் ரவி) அவனுடைய காதலி கண்ணம்மாவும் (கனகா) உதவ முடிவு செய்கின்றனர்.  
முத்துவும் கண்ணம்மாவும் துர்காவிற்குப் பாதுகாவலாக இருப்பதால் அவளின் சித்தப்பா அவளைக் கொல்ல முடியவில்லை. துர்காவைப் போன்றே உருவமுள்ள மல்லிகாவைக் (பேபி ஷாம்லி) காண்கிறான். மல்லிகாவின் தந்தையைக்(வாகை சந்திரசேகர்) கொன்றுவிடுவதாக மிரட்டி அவர்களைத் தன் திட்டத்திற்குச் சம்மதிக்க வைக்கிறான். மல்லிகா, துர்காவின் வீட்டுக்குச் சென்று குழப்பத்தை ஏற்படுத்தினால் துர்காவை எளிதில் கொன்றுவிடலாம் என்பது அவன் திட்டம்.  
இருவரில் யார் உண்மையான துர்கா என்றறிய இருவரையும் கோவிலில் தீமிதிக்கச் சொல்கின்றனர். துர்கா வெற்றிகரமாக நடந்துவிட, மல்லிகா நடக்கத் தொடங்கும்முன் அவள் தந்தை வந்து காப்பாற்றி நடந்த உண்மைகளைக் கூறி கிட்டியைச் சிறைக்கு அனுப்புகிறார். மல்லிகா, முத்து மற்றும் கண்ணம்மா ஆகியோர் துர்காவுடன் சேர்ந்து மகிழ்ச்சியாக வாழ்கின்றனர்.
# துர்கா (1990 திரைப்படம்)

## நடிகர்கள்

| துர்கா /மல்லிகா (பேபி ஷாமிலி) | துர்கா /லட்சுமி (பேபி ஷாமிலி) | துர்கா /தேவி (பேபி ஷாமிலி) |  |
| --- | --- | --- | --- |
| முத்து (நிழல்கள் ரவி) | (நிழல்கள் ரவி) | (நிழல்கள் ரவி) |  |
| கண்ணம்மா (கனகா) | (கனகா) | (கனகா) |  |
| துர்காவின் சித்தப்பா (கிட்டி) | துர்காவின் சித்தப்பா (கிட்டி) | துர்காவின் சித்தப்பா (கிட்டி) |  |
| துர்காவின் அம்மா (சத்யப்ரியா) | துர்காவின் அம்மா (சத்யப்ரியா) | துர்காவின் அம்மா (சத்யப்ரியா) |  |
| மல்லிகாவின் தந்தை (வாகை சந்திரசேகர்) | லட்சுமியின் தந்தை (வாகை சந்திரசேகர்) | தேவியின் தந்தை (வாகை சந்திரசேகர்) |  |
| முத்துவின் தாய் (வரலட்சுமி) | முத்துவின் தாய் (வரலட்சுமி) | முத்துவின் தாய் (வரலட்சுமி) |  |
| வெள்ளையன் (செந்தில்) | (செந்தில்) | (செந்தில்) |  |
| மருத்துவர் மார்கோசா (வெண்ணிற ஆடை மூர்த்தி ) | மருத்துவர் மார்கோசா (வெண்ணிற ஆடை மூர்த்தி ) | மருத்துவர் மார்கோசா (வெண்ணிற ஆடை மூர்த்தி ) |  |
| ரங்கா (பயில்வான் ரங்கநாதன்) | ரங்கா (பயில்வான் ரங்கநாதன்) | ரங்கா (பயில்வான் ரங்கநாதன்) |  |
| ராமு (குரங்கு) | (குரங்கு) | (குரங்கு) |  |
| ராஜா (நாய்) | (நாய்) | (நாய்) | } |
# துர்கா (1990 திரைப்படம்)

## படக்குழு

- கலை : கே.வி.பத்மநாபன்
- புகைப்படங்கள் : ஆர்.ஆர். அழகப்பன்
- வடிவமைப்பு : பாண்டியன்
- விளம்பரம் : எம்.ஏ.கே.குமார்
- ஆய்வகம் : ஜெமினி கலர் லேப்
- சண்டைப்பயிற்சி : ஆம்பூர் ஆர்.எஸ்.பாபு
- நடனம் : சிவசங்கர்
- படத்தலைப்பு வடிவமைப்பு : கீதா பரணி
# துர்கா (1990 திரைப்படம்)

## இசை

### தமிழ்

இசை : சங்கர் கணேஷ் பாடல்கள் : வாலி
| 1 | பாப்பா பாடும் பாட்டு | எம்.எஸ்.ராஜேஸ்வரி | 03:33 |  |
| --- | --- | --- | --- | --- |
| 2 | ஆடி வரும் பாடி வரும் | கே.எஸ். சித்ரா | 02:16 |  |
| 3 | பாப்பா பாடும் பாட்டு | எம்.எஸ்.ராஜேஸ்வரி | 01:43 |  |
| 4 | பாப்பா பாடும் பாட்டு | எம்.எஸ்.ராஜேஸ்வரி | 02:27 |  |
| 5 | மாரி முத்து மாரி | எஸ்.பி.சைலஜா | 05:02 | } |
# துர்கா (1990 திரைப்படம்)

## இசை

### தெலுங்கு (மொழிபெயர்ப்பு)

| 1 | பாப்பா பாடே பாட்டு | எம்.எஸ்.ராஜேஸ்வரி | 04:01 |
| --- | --- | --- | --- |
| 2 | ஆடினதி பாடினதி | 02:59 |  |
| 3 | பாப்பா பாடே பாட்டு | எம்.எஸ்.ராஜேஸ்வரி | 02:21 |
| 4 | பாப்பா பாடே பாட்டு | எம்.எஸ்.ராஜேஸ்வரி | 01:55 |
| 5 | அம்மா மா துர்கம்மா | 06:01 | } |
# துர்கா (1990 திரைப்படம்)

## வெளியீடு

| ***துர்கா*** | தமிழ் | 10 ஆகஸ்ட் 1990 | நேரடித் தமிழ்ப்படம் |  |
| --- | --- | --- | --- | --- |
| லட்சுமி துர்கா | தெலுங்கு | 1990 | மொழிபெயர்ப்பு |  |
| தேவி ஆர் துர்கா | இந்தி | 1992 | மொழிபெயர்ப்பு |  |
| பைரவி | கன்னடம் | 1991 | மறு ஆக்கம் | } |
# ஐரிசு பலியாட்டம்

**ஐரிசு பலியாட்டம்** (*Irish Gambit*) என்பது ஒரு பலவீனமான சதுரங்கத் திறப்பு முறையாகும். சிக்காகோ பலியாட்டம், ரேசில் தாசில் பலியாட்டம் என்ற பெயர்களாலும் அழைக்கப்படும் இத்திறப்பு பின்வரும் நகர்வுகளுடன் தொடங்குகிறது.  
:1. e4 e5
:2. Nf3 Nc6
:3. Nxe5?
3...Nxe5 4.d4 என்ற உத்தேசத்தில் (படம்).  
வெள்ளை ஆட்டக்காரரின் சிப்பாய் போர்களத்தின் மையத்தை ஆக்கிரமித்துள்ளது. ஆனால் ஒரு சிப்பாய்க்காக ஒரு குதிரையை தியாகம் செய்வது மிகவும் அதிகமானதொரு இழப்பாகும். கொடுக்கப்படும் பலி பெரியதாக எந்த நன்மையையும் வெள்ளைக்கு கொடுக்கவில்லை. உயர்மட்ட போட்டிகளில் எங்கும் இத்தகைய பலியாட்டம் விளையாடப்படவும் இல்லை. பெரும்பாலும் இத்திறப்பு சிக்காக்கோ பலியாட்டம் என்றழைக்கப்படுகிறது. ஏனெனில் அரால்டு மேயர் பிலிப்சு 1899 ஆம் ஆண்டு அக்காலத்தில் வலிமையான உலக சதுரங்க வீர்ராகக் கருதப்பட்ட ஆரி நெல்சன் பில்சுபரியை இந்த திறப்புடன் விளையாடி குறிப்பிடத்தக்கதொரு வெற்றியை ஈட்டியது இதற்கு காரணமாக இருக்கலாம் .
எனவே இவர்தான் இந்த பலியாட்டத்தைக் கண்டுபிடித்தவர் என்ற கட்டுக்கதை உலாவத் தொடங்கியது.
என்னவிதமான நுட்பமான சிந்தனை இப்பலியாட்டத்தின் பின்னால் இருந்தது என்று மரணப்படுக்கையில் இருந்த போது அவரிடம் கேட்கப்பட்டது. பதிலாகக் கிடைத்த அவருடைய கடைசி வார்த்தைகள் இவ்வாறு இருந்தன. : "ராசாவின் சிப்பாய்க்கு பாதுகாப்பு இருந்ததை நான் பார்க்கவில்லை” .  
ஆலோவீன் பலியாட்டம் என்ற திறப்பும் இதைபோன்றதொரு திறப்பு ஆகும். இதுவும் சந்தேகத்திற்கிடமான ஒரு நகர்த்தலே என்றாலும் ஐரிசு பலியாட்டத்தை விட சற்று மேம்பட்ட தொடக்கமாக இருக்கிறது. ஏனெனில் வெள்ளை ஆட்டக்காரருக்கு போர்களத்தின் மையத்திலுள்ள கருப்பின் இரண்டு குதிரைகளையும் விரட்டுவதற்கான வாய்ப்பும் நேரமும் கிடைக்கிறது. இந்தத் திறப்புடன் விளையாடத்தொடங்கி வெள்ளை பல போட்டிகளில் குறைந்த நகர்வு ஆட்டங்களாக வெற்றி பெற்றுள்ளது.
# அங்கேரியன் தடுப்பாட்டம்

**அங்கேரியன் தடுப்பாட்டம்** (*Hungarian Defense*) என்ற சதுரங்கத் திறப்பு கீழ்கண்ட நகர்வுகளுடன் தொடங்கி விளையாடப்படுகிறது.
:1. e4 e5
:2. Nf3 Nc6
:3. Bc4 Be7
அங்கேரியத் தடுப்பாட்டம் இத்தாலிய ஆட்டத்தின் சதுரங்க நகர்வுகளின் வரிசையில் விளையாடப்படும் ஒரு நகர்வு வரிசையாகும்.
3.Bc4 என்ற வலிய தாக்குதலுக்கு கண்டிப்பாக கருப்பு தேர்ந்தெடுத்து பதில் சொல்லியாக வேண்டிய நிலையை உண்டாக்குகிறது. நவீன கால போட்டிகளில் இத்துவக்கம் எப்போதாவது காணப்படுகிறது.  
அங்கேரியின் பெசுட்டு மற்றும் பாரிசுக்கு இடையில் 1842-1845 ஆண்டுகளுக்கிடையில் நடைபெற்ற அஞ்சல்வழி ஆட்டங்களின் அடிப்படையிலிருந்து இத்திறப்பிற்கான பெயர் உருவானது. ஆனால் 18 ஆம் நூற்றாண்டில் கோசியோ என்ற இத்தாலிய சதுரங்க வீர்ரே இத்திறப்பைக் குறித்து ஆய்வு மேற்கொண்டார். ரெசிவ்சுகி, ஆர்ட்டு. முன்னாள் உலகச் சாம்பியன் பெட்ரோசியன், சிம்சுலோவ் போன்ற கிராண்டு மாசுட்டர்கள் எப்போதாவது இந்தத் திறப்புடன் ஆட்டத்தைத் தொடங்குவதுண்டு. ஆனால் வலிமையான பாதுகாப்பு முன்னேற்பாட்டு அமைப்புகளுடன் விளையாடுவர்.  
3...Be7 என்ற நகர்வை விளையாடுவதால் கருப்பு கியுக்கோ பியானோவின் (3...Bc5), இவான்சு பலியாட்டத்தின் (3...Bc5 4.b4), இரு குதிரைகள் தடுப்பாட்டத்தின் (3...Nf6) போன்ற சில சிக்கல்களைத் தவிர்க்க நினைக்கிறார். வெள்ளையின் தாராள நகர்வுக்கு போதிய இடம் கிடைக்கிறது. தடைபட்ட இடத்தினை விடுவிக்க கருப்பு ஆட்டக்காரர் தயாராக வேண்டிய நிலை அமைகிறது.
# அங்கேரியன் தடுப்பாட்டம்

## முக்கியமான வரிசை 4.d4

4.d4 என்ற நகர்வை விளையாடுவதே வெள்ளைக்கு சிறந்த ஆட்டமாக அமையும். மையத்தை ஆக்ரமிக்கும் நோக்கு வெள்ளையின் திட்டமாக இருக்கும். மற்ற நகர்வுகள் கருப்புக்கு பெரிய அச்சுறுத்தல் எதையும் கொடுக்காது.: 4.c3 Nf6 (சிடெயிண்ட்சு),அல்லது 4.0-0 Nf6 5.Nc3 d6 6.d4 Bg4 . வெள்ளை 6.Qxd4 என்று விளையாடலாம் அல்லது சிப்பாயை தியாகம் செய்யலாம். 5...Nf6 6.e5 Ne4 என்றும் கருப்பு விளையாடலாம். (டார்டாகோவர் மாறுபாடு) 7.Bd5 Nc5 8.cxd4 Ne6 (இவான்சு) .
# அங்கேரியன் தடுப்பாட்டம்

## முக்கியமான வரிசை 4.d4

### 4...d6

மாறாக 4...d6 என்ற நகர்வு மூலம் கருப்பு மையப்பகுதியை தக்க வைத்துக் கொள்ள முயற்சிக்கும். வெள்ளை நகர்த்துவதற்கு பல்வேறு சாத்தியங்கள் உள்ளன. எல்லா நகர்வுகளுமே ஏதோவொரு வகையில் வெள்ளைக்கு சிறிய அனுகூலத்தையே தருகின்றன. ராணியற்ற ஒரு நடுப்பகுதி ஆட்டத்திற்கு வெள்ளை திட்டமிடலாம். 5.dxe5 dxe5 (5...Nxe5? 6.Nxe5 dxe5 7.Qh5! மற்றும் வெள்ளை ராணியின் e5 மற்றும் f7 மீது இரட்டைத் தாக்குதல், ஒரு சிப்பாய் வெள்ளைக்கு கிடைக்கிறது) 6.Qxd8+ (6.Bd5!? என்றும் விளையாடலாம்) Bxd8 7.Nc3 Nf6. அல்லது வெள்ளை 5.d5 Nb8 என்ற நகர்வுகளையும் அதைத் தொடர்ந்து Bd3 என விளையாடி ராணியின் பக்கத்தில் c4 என்ற நகர்வு மூலம் பழைய இந்தியத் தடுப்பு திறப்புக்கு மாறலாம். இறுதியாக வெள்ளை 5.Nc3 என விளையாடி மையத்தில் பதட்டத்தைப் பேணி அதன் காய்களை திறனுள்ள நிலையில் தொடர்ந்து வைத்திருக்கலாம்.
ஆர்டிங் மற்றும் போட்டெரில்லின் ஆகியோர் 1977 ஆம் ஆண்டு அவர்களுடைய இத்தாலியன் ஆட்டம் என்ற நூலில் அங்கேரியன் தடுப்பாட்டம் என்ற சதுரங்கத் திறப்பு போட்டியை சமநிலையில் முடிக்க மட்டுமே உதவும் திறப்பு என்ற முடிவைக் கொடுத்துள்ளனர்."
# சேவகன்

**சேவகன்** (*Sevagan*), 1992 ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை அர்ஜுன் இயக்கி தயாரித்தார். இதுவே அர்ஜுன் இயக்கிய முதல் தமிழ் படமாகும். இத்திரைப்படத்தில் அர்ஜுன், குஷ்பூ, கேப்டன் ராஜு, நாசர், ராக்கி, வெண்ணிறாடை மூர்த்தி, செந்தில், சாருஹாசன், ரா.சங்கரன் மற்றும் பலர் நடித்துள்ளனர். 19 ஏப்ரல் 1992 இல் வெளியான இப்படத்திற்கு இசை அமைத்தவர் மரகத மணி ஆவார்.
# சேவகன்

## நடிகர்கள்

- அர்ஜுன் - டி.எஸ்.பி. சஞ்ஜை
- குஷ்பூ - அஞ்சலி
- கேப்டன் ராஜு - சபாபதி
- நாசர் - அசோக்
- ராக்கி - டோனி/சிங்
- வெண்ணிறாடை மூர்த்தி - ஏகாம்பரம்
- செந்தில் - கனகாம்பரம்
- சாருஹாசன் - சத்யமூர்த்தி
- ரா.சங்கரன் - ஷண்முகம், அஞ்சலியின் தந்தை.
- எம்.ஆர்.கே - ஆறுமுகம்
- ஒரு விரல் கிருஷ்ணா ராவ்
- கவிதா - சஞ்ஜையின் தாய்
- தயிர் வடை தேசிகன்
- சிவராமன்
- பயில்வான் ரங்கநாதன்
- சக்திவேல் - ஸ்ரீதர்
- வினோத் - வினோத்
- சி.ஆர். சரஸ்வதி - அசோக்கின் தாய்
- தேவிபிரயா
- ஷர்மிலி
- ரவிச்சந்திரன் - கௌரவ வேடம்
- மேஜர் சுந்தர்ராஜன் - கௌரவ வேடம்
# சேவகன்

## கதைச்சுருக்கம்

மிகவும் நேர்மையான, யாருக்கும் அஞ்சாத காவல் துறை அதிகாரியாக திகழும் சஞ்சய் (அர்ஜுன்) ஒரு புதிய நகரத்திற்கு பணிமாற்றம் செய்யப்படுகிறார். அந்த நகரத்தில் தன் தங்கை மற்றும் விதவை தாயுடன் வாழ்ந்து வருகிறார். சஞ்சய் தந்தையின் மற்றொரு தாரத்தின் மகனான அசோக் (நாசர்) ஊழல் மந்திரி சபாபதியிடம் (கேப்டன் ராஜு) வேலை செய்து வருகிறான். அந்த மந்திரி, மது, மாது, சூது ஆகிய சட்டத்திற்கு புறம்பான பல தொழில்களை நடத்திவருகிறார். அவ்வாறாக ஒரு நாள், ஸ்ரீதர் (சக்திவேல்) என்ற ஊழல் போலீஸ் அதிகாரி, அப்பாவி கல்லூரி பெண்ணான அஞ்சலியை (குஷ்பூ) பாலியல் பலாத்காரம் செய்ய முயற்சி செய்கிறான். சரியான நேரத்தில் அங்கே வந்த சஞ்சய் அஞ்சலியை காப்பாற்றுகிறார். அதனால் அஞ்சலி அவர் மீது காதல் கொள்ள, பின்னர் இருவரும் திருமணம் செய்து கொள்கிறார்கள். மற்றொரு மந்திரியான சத்யமூர்த்தி (சாருஹாசன்) மிகவும் நேர்மையானவராகவும், மக்களுக்கு நல்லது நினைப்பவராகவும் இருக்கும் காரணத்தினால், அவருக்கு மிகவும் ஆதரவான காவல் துறை அதிகாரியாக சஞ்சய் நடந்து கொள்கிறார். இந்நிலையில் நடக்கும் தேர்தலில் சபாபதி வென்றதால் அவரது அரசியல் சக்தி பன்மடங்காக உயர்கிறது. ஊழல்வாதி சபாபதி தனக்கு ஆதரவாக நடந்துகொள்ளாத சஞ்சயை தீர்த்துக்கட்ட முடிவு செய்கிறார். சஞ்சயின் பலவீனம் அஞ்சலி என்று கண்டறிந்து, அவளுக்கு குறிவைக்கிறார். சபாபதியின் திட்டத்தை எவ்வாறு சஞ்சய் அணுகி முறியடித்து நீதியை நிலைநாட்டினார் என்பதே மீதிக் கதை ஆகும். வெண்ணிறாடை மூர்த்தியும், செந்திலும் இப்படத்தில் முக்கிய நகைச்சுவை கதாபாத்திரங்களில் நடித்திருந்தனர் என்பது குறிப்பிடத்தக்கது.
# சேவகன்

## இசை

இத்திரைப்படத்தின் இசையமைப்பாளர் மரகத மணி ஆவார். இப்படத்தின் 5 பாடல்களையும் எழுதியவர் வைரமுத்து.
| 1 | கல்லூரி மண்டபத்தில் | சித்ரா | 04:10 |  |
| --- | --- | --- | --- | --- |
| 2 | நன்றி சொல்லி | எஸ். பி. பாலசுப்பிரமணியம் | 02:47 |  |
| 3 | நன்றி சொல்லி பாடுவேன் | சித்ரா, மனோ | 04:02 |  |
| 4 | சேவகன் | எஸ். பி. பாலசுப்பிரமணியம் | 03:15 |  |
| 5 | தங்க காவலன் | சித்ரா, மரகத மணி | 04:30 | } |
# சேவகன்

## வரவேற்பு

தி நியூ இந்தியன் எக்ஸ்பிரஸ்-யின் ஆர்எஸ்பி இப்படத்திற்கு,*கதையில் ஆழம் இல்லை* என்றும்*, குஷ்பூவின் கதாபாத்திரம் சரிவர வடிவமைக்கவில்லை* என்றும்*, கேப்டன் ராஜ்-யின் நடிப்பு ஈர்க்கும் வகையில் அமையவில்லை* என்றும்*, மரகத மணியின் முதல் பாட்டு அவர் பாணியில் இருந்தது* என்றும் கலந்த விமர்சனத்தை கொடுத்தார்.
# சமண முனிவர்கள்

**சமண முனிவர்கள்** என்பது சமண மத முனிவர்களைக் குறிக்கும்.  
நாலடியார் என்னும் நூல் சமண முனிவர்கள் பலரால் பாடப்பட்ட வெண்பாப் பாடல்கள் பலவற்றின் தொகுப்பு. தனிப்பாடல்களில் காணப்படும் குறிப்பு ஆகியவற்றின் அடிப்படையில் இவ்வாறு கொள்ளப்படுவதாக நாலடியார் நூலுக்கு உரை எழுதிய ஆசிரியர் தன் முன்னுரையில் குறிப்பிட்டுள்ளார்.
# குருப்பார்வை (திரைப்படம்)

**குருப்பார்வை** (*Guru paarvai*) திரைப்படம் 1998-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை மனோஜ்குமார் இயக்கினார். இத்திரைப்படத்தில் பிரகாஷ் ராஜ், குஷ்பூ, அஞ்சு அரவிந்த், ஈஸ்வரி ராவ், மது சர்மா, இந்து, தலைவாசல் விஜய், மணிவண்ணன் மற்றும் பலர் நடித்துள்ளனர். இந்த படம் இந்தி மொழியில் டப்பிங் செய்யப்பட்டு ***நயா நட்வர்லால்*** என்ற பெயருடன் வெளிவந்தது. பின்னர், ***வீடு சாமான்யுடு காது*** என்ற பெயரில் தெலுங்கு மொழியில் வெளிவந்தது.
# குருப்பார்வை (திரைப்படம்)

## நடிகர்கள்

- பிரகாஷ் ராஜ் - குரு மூர்த்தி என்கிற மகேந்திர பூபதி
- குஷ்பூ - ஷாந்தி, மகேந்திர பூபதியின் மனைவி
- அஞ்சு அரவிந்த் - ப்ரியா, மகேந்திர பூபதியின் மறைந்த காதலி
- ஈஸ்வரி ராவ் - பூஜா
- மது சர்மா - சோனாலி
- இந்து - இந்து
- தலைவாசல் விஜய் - காளி என்கிற விஜய், வில்லன்
- மணிவண்ணன் - நாகராஜன், மகேந்திர பூபதியின் தாய் மாமன்
- சந்தான பாரதி - ப்ரியாவின் தந்தை
- மோகன் வி.ராம் - பூஜாவின் தந்தை
- பேபி அக்ஷ்யா - அக்ஷ்யா
- ரமேஷ் கண்ணா - லிங்கம்
- அலெக்ஸ் - ஜோசெப்
- பாண்டு - விக்னேஷ்
- சிங்கமுத்து - தேநீர் வியாபாரி
- டி.பி. கஜேந்திரன்
- சிம்ரன் - கௌரவ வேடம்
- எஸ். வி. சேகர் - கௌரவ வேடம்
# குருப்பார்வை (திரைப்படம்)

## கதைச்சுருக்கம்

குரு மூர்த்தி (பிரகாஷ் ராஜ்) பூஜைவை (ஈஸ்வரி ராவ்) பின் தொடரும் காட்சியிலிருந்து படம் துவங்குகிறது. குரு தனது கடந்த வாழ்க்கையில் அவனது பெயர் மகேந்திர பூபதி என்றும், அலமேலு என்ற பெண்ணை காதலித்ததாகவும் கூறுகிறான். அவனை பொறுத்தவரை, பூஜா பார்ப்பதற்கு அலமேலு போலவே இருப்பதால், ஒருவழியாக அவளை தன் வசப்படுத்துகிறான். அவர்கள் இருவரும் திருமணம் செய்ய முடிவு செய்கிறார்கள். ஆனால், திருமணத்திற்கு முந்தைய நாள், பூஜா விபச்சாரம் செய்தாள் என்று குரு போலி புகார் கொடுக்க, அவள் கைது செய்யப்படுகிறாள். உண்மையாக பார்த்தால், குரு மூர்த்தி வைசாகிலும் சென்னையிலும் வாழும் ஒரு மெக்கானிக் ஆவான். ஷாந்தி (குஷ்பூ) சில சிறு திருட்டுகளை செய்து அவளது அக்காள் மகள்களை வளர்த்து வருகிறாள். ஷாந்தி குருவை தன் நண்பனாக ஏற்று அவளது வீட்டில் வசிக்க அனுமதிக்கிறாள். இருவரும் ஒருவரையொருவர் காதல் செய்கிறார்கள். ஷாந்தி என்ற பெயரை சோனாலி என்று பெயர் மாற்றம் செய்கிறான் குரு மூர்த்தி. பின்னர் இருவரும் பதிவுத் திருமணம் செய்துகொள்ளும் பொழுது, ஷாந்தி சோனாலி என்ற பெயரில் கையொப்பம் இடுகிறாள். பின் ஒரு நாள், சோனாலி என்ற இயற்பெயர் கொண்ட ஒரு பெண்ணின் திருமணத்தை நிறுத்துகிறான் குரு. அவன் தான் சோனாலியின் கணவன் என்று நிரூபிக்க அந்த பதிவுத்திருமண சான்றிதழை பயப்படுத்துகிறான். குருவின் மனைவிக்கு இது எதுவுமே புரியவில்லை. கொடூர குருவை ஷாந்தி பிரிய முடிவு செய்கிறாள். அதனால் குரு தான் ஏன் இவ்வாறு நடந்துகொள்கிறான் என்று அவனது கடந்தகால வாழ்க்கை பற்றி ஷாந்தியிடம் உண்மையை சொல்கிறான்.  
கடந்தகாலத்தில், தங்கப்பதக்கம் பெற்ற பட்டதாரியான மகேந்திர பூபதி வேலை கிடைக்காமல் திண்டாடுகிறான். பூபதி தன் தாய், தங்கை, மாமன் நாகராஜன் (மணிவண்ணன்) ஆகியோருடன் வாழ்ந்து வருகிறான். பக்கத்துக்கு வீட்டு பெண்ணான ப்ரியா (அஞ்சு அரவிந்த்) பூபதியிடம் காதல் வயப்பட்டு, திருமணத்திற்கு முன்பாகவே பூபதியுடன் அவன் வீட்டில் வசிக்க முடிவு செய்கிறாள். ஒரு முக்கிய பரீட்சையில் தேர்வானால் வங்கியில் வேலை கிடைக்க பூபதிக்கு வாய்ப்பு இருந்தது. தேர்வு நாள் அன்று கவனக்குறைவால் நுழைவுச் சீட்டினை பூபதி தொலைத்துவிடுகிறான். அதேநேரம், பூஜா, சோனாலி, இந்து ஆகிய மூவரையும் காளி (தலைவாசல் விஜய்) என்ற ரவுடி தாக்க முயலும் போது, காளியின் தம்பியை தவறுதலாக அவர்கள் கொன்றுவிடுகிறார். போலீஸ் அந்த மூன்று பெண்களையும் உண்மையை சொல்ல வற்புறுத்தும் போது, பூபதியின் ஹால்-டிக்கெட் அவர்கள் கண்களில் பட பூபதி தான் கொலையாளி என்று சொல்கிறார்கள். பூபதி உடனடியாக கைது செய்யப்படுகிறான். அதனை கேள்விப்பட்ட ரவுடி காளி, பூபதியின் மொத்த குடும்பத்தையும், காதலியையும் கொலை செய்கிறான். பூபதிக்கு 7 ஆண்டுகள் சிறை தண்டனை விதிக்கப்பட, காளியோ ஊட்டிக்கு தப்பித்து விடுகிறான். காளி தன் பெயர் உருவத்தை மாற்றி தொழில் செய்து பெரிய தொழிலதிபராக வளர்ந்துவிடுகிறான். பூபதி குடும்பத்தில் அவனும் அவனது மாமா நாகராஜனும் மட்டுமே தான் தப்பிக்க முடிந்தது.  
நிகழ்காலத்தில், குரு மூர்த்தியின் கடந்தகாலத்தை கேட்ட சாந்தி தன் கணவர் அப்பாவி என்று கருதுவதால், அவர் பழிவாங்க உறுதுணையாக இருக்க முடிவு செய்கிறாள். காளியையும் இந்துவையும் தேடுகிறான் குரு. காளிக்கும் இந்துவுக்கு திருமணமாகி ஒரு பெண் குழந்தை இருக்கிறது. குரு இந்துவின் மனதை கலைத்து, காளியை துப்பாக்கியால் சுடச் செய்கிறான். சுட்ட குற்றத்திற்காக இந்து கைதுசெய்யப்பட, குரு இந்துவின் மகளை தத்து எடுத்துக்கொள்வதுடன் படம் நிறைவு பெறுகிறது.
# குருப்பார்வை (திரைப்படம்)

## இசை

இந்த திரைப்படத்தின் இசையமைப்பாளர் தேவா (இசையமைப்பாளர்) ஆவார். வாலி (கவிஞர்), ஆர்.வி. உதயகுமார், அறிவுமதி மற்றும் வாசன் இப்படத்தின் பாடல்களை எழுதினர்.
| 1 | நந்தவன பூவே | அனுராதா ஸ்ரீராம், பி.உன்னிகிருஷ்ணன் | 4:56 |  |
| --- | --- | --- | --- | --- |
| 2 | போடு ஜீன்ஸ் | ஸ்வர்ணலதா, கிருஷ்ணராஜ் | 5:08 |  |
| 3 | ஏக் லட்கா | மனோ, சித்ரா | 5:00 |  |
| 4 | பார்வை பார்வை | கிருஷ்ணராஜ், சுஜாதா | 5:03 |  |
| 5 | டிங் டாங் | ஸ்வர்ணலதா | 5:08 | } |
# தாசோபிரைடு

**தாசோபிரைடு** (*Dazopride*) என்பது C<sub>15</sub>H<sub>23</sub>ClN<sub>4</sub>O<sub>2</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது பென்சமைடு வகை வாந்தியடக்கி மற்றும் இரையகக் குடற்பாதை இயக்க முகவர் ஆகும். இம்மருந்து இதுவரை சந்தைப்படுத்தப்படவில்லை. ஆங்கில எழுத்துகளில் ஏ.எச்.ஆர்-5531 என்ற குறியீட்டால் இம்மருந்து அடையாளப்படுத்தப்படுகிறது . ஐதராக்சிதிரிப்டமீன் என்ற புரத வகை 5-எச்டி3 ஏற்பியெதிரியாகவும் மற்றும் ஐதராக்சிதிரிப்டமீன் என்ற புரத வகை 5-எச்டி4 ஏற்பியின் முதன்மை இயக்கியாகவும் தாசோபிரைடு செயல்படுகிறது . இரையகக் குடற்பாதை விளைவுகளுடன் கூடுதலாக சுண்டெலிகளின் கற்றல் மற்றும் நினைவு இடர்பாடுகளை தாசோபிரைடு எளிதாக்குக்கிறது
# பிரியங்கா கேத்கார்

**பிரியங்கா கேத்கார்** (*Priyanka Khedkar*) இந்தியாவின் கைப்பந்து விளையாட்டு வீராங்கனை ஆவார். இவர் 1984 ஆம் ஆண்டு நவம்பர் மாதம் முதல் தேதியில் பிறந்தார். இந்திய தேசிய மகளிர் கைப்பந்தாட்ட அணியில் பிரியங்கா கேத்காரும் ஓர் உறுப்பினர் ஆவார். தற்போது இவர் கைப்பந்தாட்டப் போட்டிகளிலிருந்து ஓய்வு பெற்றுவிட்டார்.
2010 ஆம் ஆண்டு மற்றும் 2014 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் இந்தியாவின் சார்பாக பங்கேற்று விளையாடினார் . பிராந்திய அளவில் நடைபெறும் கழக அளவிலான போட்டிகளில் கேத்கார் 2010 ஆம் ஆண்டு இந்திய இரயில்வே அணிக்காக விளையாடினார் .
# அசுவினி கிரண்

**அசுவினி கிரண்** (*Aswani Kiran*) இந்தியாவின் கைப்பந்து விளையாட்டு வீராங்கனை ஆவார். இவர் 1985 ஆம் ஆண்டு மே மாதம் 15 ஆம் நாளில் பிறந்தார். இந்திய தேசிய மகளிர் கைப்பந்தாட்ட அணியில் பிரியங்கா கேத்காரும் ஓர் உறுப்பினர் ஆவார். அனைத்துலக அளவில் பங்கேற்ற இந்திய தேசிய மகளிர் கைப்பந்து அணியின் அணித்தலைவராகவும் கிரண் விளையாடியுள்ளார். 2010 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் இந்தியாவின் சார்பாக பங்கேற்று அணித்தலைவராகவும் விளையாடினார். அப்போட்டியில் இந்திய மகளிர் அணி 9 ஆவது இடத்தைப் பிடித்தது
# தாலி காத்த காளியம்மன்

***தாலி காத்த காளியம்மன்*** (*Thaali Kaatha Kaaliyamman*) 2001 ஆம் ஆண்டு ஆர். சோமசுந்தர் இயக்கத்தில், பி. கண்ணப்பன் யாதவ் தயாரிப்பில்,சிற்பியின் இசையில் பிரபு, கெளசல்யா மற்றும் சங்கவி நடிப்பில் வெளியான தமிழ்த் திரைப்படம்.
# தாலி காத்த காளியம்மன்

## கதைச்சுருக்கம்

போஸ் (பிரபு) மற்றும் பாண்டி (பாண்டியராஜன்) ஒரு கிராமத்தின் கோயிலில் வீற்றிருக்கும் காளியம்மன் என்ற பெண் தெய்வத்தைப் பற்றி அறிந்துகொள்ள வருகிறார்கள்.  
அந்தக் கோயிலின் கடந்த கால நிகழ்வொன்று அவர்களுக்குச் சொல்லப்படுகிறது. அந்தக் கோயில் குளத்தில் இறந்துகிடக்கும் அபிராமி (இந்து) என்ற பெண்ணை அவள் செய்த தவறுக்காக காளியம்மன் தண்டித்துவிட்டதாக கிராம மக்கள் நினைக்கிறார்கள். அந்த கிராம தலைவர் (அலெக்ஸ்) இந்த தெய்வக்குற்றத்தால் அபிராமிக்கான இறுதிச்சடங்களைச் செய்ய அவள் கணவனுக்குத் தடைவிதித்தும், அபிராமியின் குடும்பத்தைக் கிராமத்தை விட்டு வெளியேறவும் உத்தரவிட்டதால் அபிராமியின் கைக்குழந்தையான கற்பகம் (கௌசல்யா) அனாதையாகிறாள். கற்பகத்திற்கு நாட்டாமையின் மனைவி மீனாட்சி(மனோரமா) ஆதரவளிக்கிறாள். அதன்பிறகு அந்த கிராமம் வறட்சியாலும் வறுமையாலும் பாதிக்கப்படுவதால் மக்கள் ஒவ்வொருவராக வெளியேறினர் என்பதே அந்த கடந்த கால நிகழ்வு.  
இப்போது இளம்பெண்ணான கற்பகத்திடம் அவளின் மாமா தகராறு செய்வதைக் கண்ட போஸ் அவளைக் காப்பாற்றுகிறான். அந்த கிராமத்தில் ஏற்பட்ட வறட்சி நீங்க கற்பகம் உயிரோடு ஆனால் சடலத்தைப் போல் படுத்துக்கொள்ள வேண்டும். அவளைத் தூக்கிக்கொண்டு ஊரைச் சுற்றிவந்தால் மழை பொழியும் என்று முடிவெடுக்கிறார்கள். கற்பகத்தைத் திருமணம் செய்து அவளைக் காப்பாற்ற என்னும் போஸை ஊரார் தடுக்கின்றனர். அப்போது மக்களிடம் நடந்த உண்மையைக் கூறுகிறார் நாட்டாமை. நட்டாமையின் மகன் மருது அபிராமியைக் கொன்றதை மறைக்க தான் அபிராமியின் மீது பொய்ப்பழி கூறியதையும், அதனால் தன் மகனைக் காளியம்மன் தண்டித்துக் கொன்றதையும், தன்னையும் ஊனமாக்கித் தண்டித்ததையும் சொல்லி உண்மையை ஒத்துக்கொள்கிறார். கிராமத்தினர் போஸ் மற்றும் கற்பகத்திடம் மன்னிப்புக் கேட்டு அவர்களுக்குத் திருமணம் செய்து வைக்கின்றனர்.  
தன் மனைவி கற்பகத்துடன் வீட்டிற்குத் திரும்பும் போஸை அவன் தந்தை தர்மலிங்கம் (மணிவண்ணன்) வாழ்த்தி வரவேற்கிறார். அவர்களுடைய அறைக்கு வரும் ரம்யா (சங்கவி) தான் போஸின் மனைவி என்று சண்டையிடுகிறாள். இதுகுறித்துத் தன் தந்தையிடம் கேட்கும் போஸுக்குத் தன் கடந்த கால வாழ்க்கை தெரியவருகிறது.  
தர்மலிங்கத்தின் குடும்ப நண்பரான காவல்துறை அதிகாரி ராகவனின் (ராசன் பி.தேவ்) மகள் ரம்யா போஸைக் காதலிக்கிறாள். ஒரு பிரச்சனையில் தவறாக போஸைக் கைதுசெய்யும் ராகவன் தற்காலிகப் பணிநீக்கம் செய்யப்படுவதால் அதற்குக் காரணமான போஸ் மற்றும் தர்மலிங்கத்தைப் பழிவாங்க எண்ணுகிறார். தனக்குத் தெரியாமல் போஸ்-ரம்யா ரகசிய திருமணம் செய்ததை அறிந்த ராகவன், போஸை துப்பாக்கியால் சுட்டுவிட்டு ரம்யாவைக் கடத்திச் செல்கிறான். உயிர்பிழைக்கும் போஸுக்குத் தன் கடந்த காலம் மறந்துபோகிறது. ரம்யாவைப் பற்றியும் எந்தத் தகவலும் தெரியாமல் போகிறது.  
தன் கடந்தகாலத்தை அறியும் போஸ், ரம்யாவின் தாயைச் சந்தித்துப் பேசுகிறான். ராகவன் ரம்யாவின் தாலியைக் கழற்ற முயற்சித்தால் ரம்யா தற்கொலை செய்துகொண்டாள். ராகவன் மின்விபத்தின் காரணமாக இறந்துவிட்டதாகக் கூறுகிறாள் ரம்யாவின் தாய். போஸுடன் வாழவேண்டும் என்ற ஆசையை ரம்யாவின் ஆத்மா கற்பகத்தின் உடலில் புகுந்து நிறைவேற்றிக் கொள்ள விரும்புகிறது. காளியம்மன் தெய்வம் கற்பகத்திற்கு உதவுகிறது. கற்பகத்தின் உடலைவிட்டு ரம்யாவின் ஆத்மா வெளியேறுகிறது. போஸும் கற்பகமும் மகிழ்ச்சியுடன் இணைகின்றனர்.
# தாலி காத்த காளியம்மன்

## நடிகர்கள்

- பிரபு - போஸ்
- கௌசல்யா - கற்பகம்
- சங்கவி - இரம்யா
- பாண்டியராஜன் - பாண்டி
- மணிவண்ணன் - தர்மலிங்கம்
- பானுப்ரியா - தாலி காத்த காளியம்மன் (சிறப்புத் தோற்றம்)
- ராசன் பி.தேவ் - இராகவன்
- வெண்ணிற ஆடை நிர்மலா - இரம்யாவின் தாய்
- அலெக்ஸ் - நாட்டாமை
- மனோரமா - காமாட்சி
- தளபதி தினேஷ் - இரஞ்சித்
- இந்து - அபிராமி
- ஜோதி இலட்சுமி
- வெண்ணிற ஆடை மூர்த்தி
- மன்சூர் அலி கான்
- சூர்யகாந்த்
- பேபி ஐஸ்வர்யா - சிறுவயது கற்பகம்
# தாலி காத்த காளியம்மன்

## தயாரிப்பு

படத்தின் பாடல்களை காளிதாசன், பழனிபாரதி, கலைக்குமார், விஜய், ரவிசங்கர் எழுத சிற்பி இசையமைத்துள்ளார். தளபதி தினேஷ் இப்படத்தின் சண்டைப்பயிற்சியாளர்.
# தாலி காத்த காளியம்மன்

## பாடல்கள்

இத்திரைப்படத்திற்கு சிற்பி இசையமைத்திருந்தார்.  
| 1 | "கனவில் பாத்த" | சித்ரா | ஆர். இரவிசங்கர் |  |
| --- | --- | --- | --- | --- |
| 2 | "லேசர் கதிர் போலே" | பி. உன்னிகிருஷ்ணன், அனுராதா ஸ்ரீராம் | பழநிபாரதி |  |
| 3 | "மேளச் சத்தம்" | ஹரிஹரன், சுஜாதா மோகன் | கலைக்குமார் |  |
| 4 | "சன் டிவி" | எஸ். பி. பாலசுப்பிரமணியம், கே. எஸ். சித்ரா | பா. விஜய் |  |
| 5 | "வட்ட வட்ட பாறையில" | மால்குடி சுபா | காளிதாசன் | } |
# தாலி காத்த காளியம்மன்

## விமரிசனம்

தி இந்து நாளிதழ் விமரிசனம்: "இப்படம் குடும்பப்படமாகத் தொடங்கி, இரு கொலைகளுக்கான காரணங்களைக் கண்டறியும் சாகசப் படமாக மாறி, இறுதியில் தலைப்பிற்கேற்ப தெய்வ நம்பிக்கையைக் கொண்டு முடிகிறது. கதை மற்றும் திரைக்கதை எதிர்பாராத பல திருப்பங்களோடு பயணிக்கிறது".
# சித்திரம் பேசுதடி 2

**சித்திரம் பேசுதடி 2** (*chithiram pesuthadi-2*) திரைப்படத்தை ராஜன் மாதவ் இயக்கியுள்ளார். இது 2019 ஆம் ஆண்டில் வெளியாகலாம் எனக் கருதப்படுகிறது. இப்படத்தில் நடிகர்கள் விதார்த், அஜ்மல் அமீர், அசோக், நிவாஸ் ஆதித்தன் மற்றும் நடிகைகள் காயத்ரி, ராதிகா ஆப்தே, நிவேதிதா ஆகியோர் நடித்துள்ளனர். இப்படத்தில் நந்தன் மற்றும் நடிகை பிரியா பானர்ஜி ஆகியோர் அறிமுகமாகின்றனர். முன்னதாக தமன் இசையமைப்பாளராகவும், பிரவீன்.கே. எல்.- எமன். பி. ஸ்ரீகாந்த் ஆகியோர் படத்தொகுப்பாளர்களாக முடிவெடுக்கப்பட்டது. பின்னர் இசையமைப்பாளர் சாஜன் மாதவ், ஒளிப்பதிவாளர் பத்மேஷ் மற்றும் படத்தொகுப்பாளர் கே. வெங்கட்ரமணன் ஆகியோர் இப்படத்தில் முக்கிய பங்களித்துள்ளனர். 48 மணிநேரங்களில் நடக்கும் நான்கு வெவ்வேறு கதைகளின் இணைப்பு தான் இப்படத்தின் கதைக்களம் ஆகும்
# சித்திரம் பேசுதடி 2

## நடிகர்கள்

- விதார்த்
- அஜ்மல் அமீர்
- அசோக்
- நிவாஸ் ஆதித்தன்
- நந்தன்
- காயத்ரி
- ராதிகா ஆப்தே
- நிவேதிதா
- பிரியா பானர்ஜி
# சித்திரம் பேசுதடி 2

## தயாரிப்பு

நடிகர்கள் பிரசன்னா, நரேன் அவர்களுக்குப் பதிலாக நடிகர்கள் அஜ்மல் அமீர், அசோக் நடித்துள்ளனர். நடிகை காயத்ரி முக்கிய பெண் கதாபாத்திரத்தில் நடித்துள்ளார். நடிகர் அஜ்மல் அமீர்க்கு கதாநாயகியாக நடிகை பிரியா பானர்ஜி நடித்துள்ளார். பாடலாசிரியர் மதன் கார்க்கி இப்படத்திற்கு பாடல்களை இயற்றியுள்ளார். மேற்கிந்திய மட்டைப்பந்து அணியின் புகழ்பெற்ற பந்து வீச்சாளரான டுவைன் பிராவோ சிறப்பு தோற்றமாக வருகை தந்துள்ளார்.  
இப்படம் 2013ஆம் ஆண்டில் உலா என்கிற தலைப்பில் சென்னையிலும் அதன் சுற்றுப்புற இடங்களில் உருவாக்கப்பட்டது. 2018ஆம் ஆண்டில் திரையிடுவதாக எதிர்பார்க்கப்பட்டது. ஆயினும் 2006ஆம் ஆண்டில் வெற்றிகண்ட திரைப்படமான சித்திரம் பேசுதடி மூலம் இப்படத்தின் தலைப்பு 'உலா'விலிருந்து சித்திரம் பேசுதடி 2 என்று மாற்றப்பட்டது. இக்கதை சித்திரம் பேசுதடி திரைப்படத்திற்கும் எவ்வித சம்மதமில்லை. இரண்டு படங்களும் வெவ்வேறு திரைக்கதைகளைக் கொண்டு இயக்கப்பட்டுள்ளது.
# வசந்தக்குமார் (ஓவியர்)

**வசந்தகுமார்** தமிழக ஓவியர்களுள் ஒருவர். தமிழ்நாட்டில் கோயம்புத்தூர் சிவானந்தா காலனிப் பகுதியைச் சேர்ந்தவர். இவர் நெருப்பு ஓவியம் என்ற புதுவகை ஓவியங்களை வரைகின்றார். இவர் இளங்கலை படித்துவிட்டு ஓவியம் பற்றி ரவிராஜ் கவின் கலைக் கல்லூரியில் படித்து பட்டம் பெற்றவர். மாணவர்களுக்கு இந்த ஓவியங்கள் பற்றி கற்றுத் தருகிறார்.
# வசந்தக்குமார் (ஓவியர்)

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# ராஜா ரங்குஸ்கி (திரைப்படம்)

**ராஜா ரங்குஸ்கி** (Raja Ranguski) 2018இல் வெளிவந்த தமிழ்த் திரைப்படம் ஆகும். இப்படத்தை தரணிதரன் இயக்கியுள்ளார்.. ஸ்ரீரீஷ் சரவணன், சாந்தினி தமிழரசன் ஆகிய இருவரும் முன்னணிக் கதாப்பாத்திரங்களில் நடித்துள்ளனர். மேலும் அனுபமா குமார் ஒரு முக்கிய பாத்திரங்களில் தோன்றி நடித்துள்ளார். இப்படத்தின் இசையமைப்பாளர் யுவன் சங்கர் ராஜா. நாயகி சாந்தினி, ரங்குஸ்கி என்ற படத் தலைப்பின் பெயரில் நடித்துள்ளார். இப்படம் பரவலாக நல்ல விமர்சனங்களைப் பெற்றது.
# ராஜா ரங்குஸ்கி (திரைப்படம்)

## கதைச்சுருக்கம்

இது காவல் பணியுடன் எழுத்துப் பணியையும் செய்யும் ராஜா, ரங்குஸ்கி என்பவரின் காதலை அடிப்படையாகக் கொண்ட கதையாகும். மரியா பழங்கால பொருட்களைச் சேகரிப்பவர். அவர், தனது பாதுகாப்பிற்காக காவல் துறையின் உதவியை நாடுகிறார். இதற்காக காவல் துறை அதிகாரியான ராஜா அடிக்கடி மரியாவை சந்திக்கிறார். மரியாவும் ரங்குஸ்கியும் அருகருகே வசிக்கிறார்கள். ராஜா, ரங்குஸ்கியை கண்டவுடன் காதலிக்க முயல்கிறார். இதற்காக தொலைபேசியில் தனது அடையாளத்தை மறைத்து தன்னைக் காதலிக்குமாறு அவளை வற்புறுத்துகிறார். கடைசியில் ரங்குஸ்கி ஒருவழியாக ராஜாவின் மேல் காதலாகிறாள். இதன் பின்னரும் அடிக்கடி ரங்குஸ்கிக்கு தொலைபேசியில் மிரட்டல் வருவதும், தன்னையும் அவளை கொலை செய்யச் சொல்வதும் வரும் மிரட்டலினால் ராஜா, ரங்குஸ்கியை காப்பாற்ற விரைகிறான். அங்கே மரியா கொலை செய்யப்பட்டு கிடக்கிறார், சூழ்நிலை இப்போது ராஜாவை கொலைப்பழியில் தள்ளுகிறது. அங்கேயிருந்து தப்பித்த ராஜா உண்மைக் குற்றவாளியை கண்டுபிடிப்பதே இப்படத்தின் மீதிக்கதையாகும். முடிவில் எதிர்பாராத திருப்பம் ஒன்று கதையில் நிகழ்கிறது.
# ராஜா ரங்குஸ்கி (திரைப்படம்)

## நடிகர்கள்

ராஜாவாக ஸ்ரீரீஷ் சரவணன்
ரங்குஸ்கியாக சந்தினி தமிழரசன்  
மரியாவாக அனுபமா குமார்
பாஸ்கராக கல்லூரி வினோத்  
கே. கே.வாக ஜெயகுமார் ஜானகிராமன்
ஆரோக்கியமாக சத்யா
மாதுவாக மாது ரகுராம்  
ராஜாராமாக விஜய் ராகவன்
கோபி
சாயி சங்கர்  
ரவிச்சந்திரன்
துரை பாண்டியாக குமார்.
# ராஜா ரங்குஸ்கி (திரைப்படம்)

## தயாரிப்பு

முதலில் தரணிதரன் மற்றும் ஸ்ரீரீஸ் ஆகிய தாங்கள் இருவரும் 2016இல் *மெட்ரோ* (2016), என்ற பெயரில் வெளியிடப் போவதாக அறிவித்தனர். இதற்கு, இசையமைப்பாளர் யுவன் சங்கர் ராஜா இசையமைக்க ஒப்புக்கொண்டார். பின்னர் இப்படத்தின் பெயர், பிரபல எழுத்தளர் சுஜாதா (எழுத்தாளர்) அவர்களின் பேனாவின் பெயரும், 2010இல் வெளிவந்த *எந்திரன் (திரைப்படம்)* படத்தில் வரும் ஒரு கொசுவின் பெயரைக் கொண்டு வெளிவந்தது. இப்படத்தின் முன்னோட்டம் பெரிதும் எதிபார்க்கப்பட்டு வலைதளத்தில் பெரும் ஆதரவைப் பெற்றது. *பர்மா (திரைப்படம்)*, *ஜாக்சன்துரை (திரைப்படம்)* போன்ற படங்களை அளித்த இயக்குநர் தரணிதரன் காவல் துறை விசாரணை மேற்கொள்ளும் ஒருபடமாக இதை நமக்கு வழங்கியுள்ளார்..
# சுஷ்மா வர்மா

**சுஷ்மா வர்மா** (*Sushma Verma*) இந்திய பெண்கள் மட்டைப்பந்து விளையாட்டு வீரர். இவர் இந்திய பெண்கள் தேசிய மட்டைப்பந்து குழுவில் இலக்குமுனைக்காப்பாளராகவும், வலது கை மட்டைப்பந்து துடுப்பாட்டக்காரராகவும் தனது பணியை ஆரம்பித்தார். இதுவரை 30 ஒரு நாள் போட்டிகளிலும், 19 டி.20 போட்டிகளிலும், ஒரு தேர்வுத் துடுப்பாட்டப் போட்டிகளில் விளையாடியுள்ளார்.  
2017இல் நடந்த பெண்கள் மட்டைப்பந்து உலகக்கோப்பை ஆட்டத்திற்குப் பிறகு, இமாச்சலபிரதேச முதல் அமைச்சர் வீரபத்ர சிங் உதவி காவல்துறை கண்காணிப்பாளர் பணியை இவருக்கு வழங்கினார்.
# சுஷ்மா வர்மா

## இளமைப் பருவம்

சுஷ்மா வர்மா இமாச்சலப்பிரதேசம், சிம்லாவில் நவம்பர் 3, 1992 இல் பிறந்தார். அவரது தந்தை "போபால் சிங் வர்மா" வீட்டிற்கு அருகில் உள்ள பள்ளியில் படிக்க வைக்க விரும்பினார். ஆனால் சுஷ்மா சிம்லாவில் உள்ள "போர்ட்மோர் அரசு மாதிரி" பள்ளியில் சேர்ந்து படித்தார். கூடைப்பந்து, கைப்பந்து, பாட்மின்டன் போன்ற விளையாட்டுகளில் மாநில அளவிலான விளையாட்டு வீரராக இருந்தார்.
# சுஷ்மா வர்மா

## உள்ளூர்ப் போட்டிகள்

இவர் இமாச்சல பிரதேச மட்டைப்பந்து சங்கத்திற்காக விளையாடியுள்ளார். 2011 இல் அனைத்து இந்திய பெண்கள் போட்டிகள் நடைபெற்றது. அதில் 19 வயதிற்கு உட்பட்ட பிரிவில் இவரது தலைமையிலான இமாச்சல அணி தோல்வியுற்றது. இவர் இமாச்சல பிரதேச மாநிலத்திலிருந்து வந்த முதல் பெண் மட்டைப்பந்து விளையாட்டு வீரராக உள்ளார். இந்திய ரயில்வே அணிக்காக விளையாடியுள்ளார். இவர் மிதாலி ராஜ், ஹர்மன்ப்ரீட் கௌர்,மற்றும் பூனம் ராட் ஆகியோருடன் இணைந்து விளையாடியுள்ளார்.
# சுஷ்மா வர்மா

## சர்வதேச போட்டிகள்

வர்மா 2017 பெண்கள் உலகக்கோப்பை இறுதிச்சுற்று போட்டியில் பங்கேற்றார். இந்திய அணி, இங்கிலாந்து பெண்கள் அணிக்கு எதிராக ஆடிய ஆட்டத்தில் ஒன்பது ரன்கள் வித்தியாசத்தில் உலகக்கோப்பையைத் தவறவிட்டது.
# இஸ்டெபனி குவோலக்

**இசுடெபனி லூயிஸ் குவோலக்** (Stephanie Louise Kwolek, ஜூலை 31, 1923 – ஜூன் 18, 2014): போலந்து வம்சாவளி அமெரிக்க வேதியியலாளர் ஆவார். அமெரிக்காவின் டியூபாண்ட் நிறுவனத்துடன் நாற்பது வருடங்களுக்கு மேல் இணைந்திருந்தவர். குவோலக் இதனைக் கண்டுபிடித்ததனால் சிறந்த தொழில்நுட்பச் சதனைக்கான, டியூபாண்ட் நிறுவத்தின் லெவாய்சியர் விருது வழங்கி கௌரவிக்கப்பட்டார். பிப்ரவரி 2015 இல் இவ்விருது வழங்கி கௌரவிக்கப்பட்ட ஒரே பெண் ஊழியர் குவோலக் ஆவர். 1995 இல் இவர் அமெரிக்காவின் தேசியக் கண்டுபிடிப்பாளராக ஹால் ஆஃப் ஃபேமில் இணைத்துக்கொள்ளப்பட்ட நான்காவது பெண்மணியாவார். குவோலக் பலபடி வேதியியலில் இவர் ஆற்றிய பணிக்காக அமெரிக்க நாட்டின் தொழில்நுட்ப புதுமையாக்கப் பதக்கம், தொழில்துறை ஆய்வு நிறுவனத்தின் சாதனைவிருது, பெர்கின் பதக்கம் உள்ளிட்ட பல பதக்கங்களைப் பெற்றுள்ளார்.
# இஸ்டெபனி குவோலக்

## இளமையும் கல்வியும்

குவோலக், போலந்து நாட்டிலிருந்து புலம்பெயர்ந்த பெற்றோர்க்கு மகளாக, 1923 இல் பென்சில்வேனியாவின் நியூ கிங்க்ஸ்டன் புறநகர்ப்பகுதியில் பிறந்தார். இவருடைய பத்தாவது வயதில் இவரின் தந்தை ஜான் குவோலக் இறந்தார்.  
குவோலக், 1946 ஆம் ஆண்டில் கார்னிகி மெல்லன் பல்கலைக்கழகத்தின் மார்கரெட் மாரிசன் கார்னிகி கல்லூரியில், வேதியல் பிரிவில் தனது இளங்கலை அறிவியல் பட்டம் பெற்றார்.அவர் ஒரு மருத்துவராகத் திட்டமிட்டிருந்தார். மேலும் அவர் மருத்துவ பள்ளியில் சேர்ந்துகொள்ளப் போதுமான நிதியை, வேதியியல் தொடர்புடைய ஏதேனுமொரு துறையில் தற்காலிக வேலையில் இருந்து கொண்டு சம்பாதிக்க முடியும் என்று நம்பினார். இது இரண்டாம் உலகப்போரின் கரணமாக வெளிநாடுகளுக்குச் சென்றுவிட்ட ஆண்களினால் ஏற்பட்ட காலிப்பணியிடமாகும்.  
மருத்துவம் படிக்க பணம் வேண்டும் என்பதற்காகவே குவோலக், தற்காலிகமாக இந்தப் பணியில் சேர்ந்துகொண்டார். ஆனால் இந்தப் பணியில் சேர்ந்த பின் பணியிலிருந்த ஆர்வம் காரணமாக வேலையில் தொடர விரும்பி, 1950 டெலவெயரில் இருந்த டியூபாண்ட் நிறுவனத்தில் பணியாற்ற வில்மிங்டன் நகருக்குக் குடிபெயர்ந்தார். மற்றெல்லா விருதுகளையும் வாங்குவதற்கு முன்பே முதன்முதலாக அமெரிக்க வேதியல் கழகத்தின் பப்ளிகேஷன் விருதினை 1959 இல் பெற்றார். பொதுவாக வகுப்பறைகளில் செய்து காண்பிக்கப்படும், அறை வெப்பநிலையில் ஒரு கண்ணாடிக் குவளையில் நைலான் இழைகளை உற்பத்தி செய்யும் ஒரு சோதனையை, குவோலக் உயர்மூலக்கூறு எடையுள்ள பாலிமைடுகளில் செயல்படுத்திப் பார்த்து வெற்றியடைந்தனர் இவருடன் இச்சோதனையில் இணைந்து பணியாற்றியவர்களும் 1985 இல் PBO மற்றும் PBT பாலிமர்களை உற்பத்தி செய்யும் இக்கண்டுபிடிப்புக்கான காப்புரிமையைப் பெற்றார்கள்.
# செயூன்கஸ் தவளை

**செயூன்கஸ் தவளை** ( **Sehuencas water frog** (*Telmatobius yuracare*) என்பது டெஹ்மட்போபி குடும்பத்தைச் சேர்ந்த ஒரு நன்னீர் தவளை இனம் ஆகும். இது தென் அமெரிக்க நாடான பொலிவியாவைச் சேர்ந்த அகணிய உயிரி ஆகும். இதன் இயற்கை வாழிடமானது மழைக் காடுகள், மான்ட்டேன், ஆறுகள், நன்னீர் சதுப்புநிலம் ஆகும். இவை அவற்றின் வாழ்விட இழப்புகளால் அச்சுறுத்தலுக்கு ஆளாகி உள்ளன. தற்போது இவை பன்னாட்டு இயற்கை பாதுகாப்புச் சங்கத்தால் அழிவாய்ப்பு இனம் என வகைப்படுத்தப்பட்டுள்ளது. இந்தவகைப்பாடானது 2004 ஆம் ஆண்டின் புதுப்பிக்கப்படாத மதிப்பீட்டின் அடிப்படையில் செய்யப்பட்டுளது.  
2019 ஆண்டு வரை, பொலிவியாவில் கொச்சபாம்பா நகரில் உள்ள தேசிய வரலாற்று அருங்காட்சியகத்தில் பராமரித்துவரப்பட்ட "ரோமியோ" என்று அழைக்கப்பட்ட ஒரு ஆண் தவளை மட்டும் இருந்துவந்துள்ளது. செயூன்கஸ் தவளையின் வாழ்நாள் சராசரியாக 15 ஆண்டுகாலம் என்பதால், 10 ஆண்டுகள் வயதான ரோமியோவோடு இந்தத் தவளை இனம் அழிந்துவிடும் என்ற அச்சம் நிலவிவந்தது. இந்த ஆபத்தை நீக்கி ரோமியோவின் சந்ததிகளை உருவாக்க பொலிவிய விலங்கியல் ஆய்வாளர்கள் இதே இனத்தைச் சேர்ந்த பெண் தவளையைத் தேடும் முயற்சியில் தீவிரமாக இயங்கிவந்தனர். இதற்காக பொலிவியாவில் காடு, மலை என வெவ்வேறு இடங்களுக்கு ஆய்வாளர் குழுக்கள் சென்றன. செயூன்கஸ் தவளை குறித்த விழிப்புணர்வை ஊட்டவும் அதற்காக பணத்தைத் திரட்டவும், உலக காட்டுயில் பாதுகாவலர்கள் முயற்சிகளில் ஈடுபட்டனர் இதன் ஒரு பகுதியாக ‘ரோமியோ தவளை’ பற்றிய விவரங்களானது Match.com என்ற இயங்கலை வரண் பார்க்கும் இணையதளத்தில் வெளியிடப்பட்டது. பொலிவியாவின் மழைக் காட்டில் பயணம் மேற்கொண்ட ஆய்வாளர் குழு, 2019 சனவரியில் ஓர் ஓடையில் இந்த இனத்தைச் சேர்ந்த 5 தவளைகளை சேகரித்தனர். அவற்றில் மூன்று ஆண் தவளைகள், இரண்டு பெண் தவளைகள். மீண்டும் கண்டறியப்பட்ட இந்த தவளைகளுக்கு கைட்ரிடியோமைகோசிஸ், நோய்த் தொற்று ஏற்பட்டுவிடக் கூடாது என்பதற்காக சிகிச்சை வழங்கப்பட்டுவருகிறது. சிகிச்சையின் பின்னர், ஜூலியட் பெண் தவளையுடன் ரோமியோ இணை சேரவைக்கப்படும். இதன் மூலம் காடுகளில் குறைந்து போயுள்ள இந்த இனத் தவளைகளை இனப்பெருக்கம் செய்து, இனத்தை மீட்க வழியேற்பட்டுள்ளதாக கருதப்படுகிறது.
# அதிவிரைவு பர்ஃபியூரால் சோதனை

**அதிவிரைவு பர்ஃபியூரால் சோதனை** (Rapid furfural test) என்பது குளுக்கோசு மற்றும் புருக்டோசு ஆகியவற்றை வேறுபடுத்தி அறிய உதவும் ஒரு வேதியியல் சோதனை ஆகும். இச்சோதனை மாலிச் சோதனையை ஒத்ததாகும். ஆனால், இச்சோதனையில் கந்தக அமிலத்திற்குப் பதிலாக ஐதரோகுளோரிக் அமிலம் பயன்படுத்தப்படுவதோடு கரைசலானது கொதிக்க வைக்கவும் படுகிறது.. நீர்த்த சர்க்கரைக் கரைசலானது, எத்தனாலிக்-1-நாப்தால் மற்றும் அடர் ஐதரோகுளோரிக் அமிலம் ஆகியவற்றுடன் சேர்க்கப்படுகிறது. பின்னர் கரைசலானது கொதிக்க வைக்கப்படுகிறது. இவ்வாறு செய்யும் போது, 30 நொடிகளுக்குள் கருஞ்சிவப்பு நிறம் தோன்றினால் சர்க்கரையானது புருக்டோசு ஆகும். 30 நொடிகளுக்குள் கருஞ்சிவப்பு நிறம் தோன்றாவிட்டால் சர்க்கரையானது குளுக்கோசு ஆகும்.
# சில்வியா ஏர்லி

**சில்வியா ஆலிஸ் ஏர்லி** (Sylvia Alice Earle அறிவியல் முனைவர், இயற்பெயர் ** நீ ரீடி**,பிறப்பு- ஆகஸ்ட் 30, 1935): ஓர் அமெரிக்க கடல் உயிரியலாளரும் நாடுகான் பயணரும், எழுத்தாளரும் விரிவுரையாளரும் ஆவார். தேசிய புவியியல் கழகத்தின் உறைவிட - ஆய்வுப்பணியாளராக 1998 வரை பணியாற்றியவர்.
ஐக்கிய அமெரிக்க தேசியக் கடல் மற்றும் வளிமண்டல நிர்வாகத்தின் முதல் பெண் தலைமை விஞ்ஞானி ஆவார். ஏர்லி குழந்தையாக இருக்கும்பொழுதே அவருடைய குடும்பம் புளோரிடாவின் மேற்குக் கடற்கரைப் பகுதிக்குக் குடிபெயர்ந்தனர்.  
ஏர்லி 1952 இல் புனித பீட்டர்ஸ்பர்க் கல்லூரியில் அசோசியேட் பட்டத்தையும், 1955 இல் புளோரிடா மாநிலப் பல்கலைக்கழகத்தில் இளங்கலை அறிவியல் பட்டத்தையும், 1956 இல் டியூக் பல்கலைக்கழகத்தில் முதுகலை அறிவியல் பட்டம் மற்றும் கடல்சார் தாவரங்கள், பூஞ்சைகள் பற்றி ஆய்ந்து முனைவர் பட்டமும் பெற்றார்.
# சில்வியா ஏர்லி

## பணி

ஏர்லி கலிபோர்னிய அறிவியல் அகாதமியின் கடசார் உயிரின அருங்காட்சியகத்தின் மேற்பார்வையாளராக 1979-1986 வரை பணியாற்றினார். 1969-1981 வரை பெர்க்லியில் உள்ள கலிபோர்னியா பல்கலைக்கழகத்தில் துணை ஆய்வாளராக இருந்தார். 1967-1969 வரை ரெட்க்ளிப் நிறுவனத்தின் அறிஞராகவும் 1967-1981 இல் ஆர்வர்டு பல்கலைக்கழகத்தின் ஆய்வாளராகவும் இருந்தார்.  
1966 இல் முனைவர் பட்டம் பெற்ற பின்னர் ஆர்வார்டு பல்கலைக்கழகத்தில் ஓராண்டுகள் ஆய்வாளராகப் பணியாற்றினார். பின்னர் புளோரிடா திரும்பி கேப் ஹேஸ் கடல்சார் ஆய்வகத்தில் இயங்குநராகத் தங்கி இருந்தார், 1969 இல் தெக்டிடீ-I திட்டத்தில் இணைந்து பணியாற்ற விண்ணப்பித்தார். கன்னித் தீவுகள் கடலோரப்பகுதியில் தங்கியிருந்து கடலின் ஐம்பது அடி ஆழத்தில் நீர்மூழ்கியில் பல வாரங்கள் தங்கியிருந்து ஆய்வுகள் செய்யவேண்டிய பணி இது. கடலடியில் ஆயிரத்திற்கும் மேற்பட்ட ஆய்வுகளை ஏர்லி செய்திருந்தபோதும் இத்திட்டத்தில் நிராகரிக்கப்பட்டார். ஆனால் அடுத்த ஆண்டே இவர் தெக்டிடீ-II திட்டத்தில் கடல்சார் பெண் ஆய்வாளர்கள் குழுவின் தலைவராக நியமிக்கப்பட்டார். அவ்வாறு நியமிக்கப்பட்ட முதல் பெண் குழுத்தலைவர் ஏர்லி ஆவார்.
# ஷிகா பாண்டே

**ஷிகா பாண்டே** (Shikha Pandey) (பிறப்பு மே 12, 1989) இந்திய துடுப்பாட்ட வீரர்.இவர் வங்காளதேச "ஷேக் கமல் சர்வதேசாரங்கம், காக்ஸ் பஜார் துடுப்பாட்ட அரங்கத்தில் 2014, மார்ச்சு 9இல் நடைபெற்ற பெண்கள் இருபது-20 போட்டியில் அறிமுகமானார். அதில் வங்காளதேச பெண்கள் அணிக்கு எதிராக விளையாடினார். அதே வருடம், ஆகஸ்டு மாதத்தில் நடைபெற்ற பெண்கள் ஒருநாள் சர்வதேச துடுப்பாட்ட போட்டியில் இங்கிலாந்து பெண்கள் அணிக்கு எதிராக விளையாடியுள்ளார். இதுவரை இரண்டு தேர்வு போட்டிகள், இருபத்தி ஏழு ஒருநாள் போட்டிகள் மற்றும் இருபத்திரண்டு இருபது.20 போட்டிகளில் இந்திய அணி சார்பாக விளையாடியுள்ளார்.
# ஷிகா பாண்டே

## இளமைப்பருவம்

பாண்டே தனது பள்ளிக் கல்வியினை மத்திய வழி கல்வி வாரியத்தில் முடித்தார். தனது 15வது வயதில் மாநில அளவில் விளையாடுவதற்கு,முதல் விளையாட்டு வீரராக இந்திய அணி சார்பில் தேர்ந்தெடுக்கப்பட்டார். மும்பையின் முன்னாள் விளையாட்டு வீரர் சுரேகா பாந்தரே அவரின் விளையாடும் திறனைப் பாராட்டி இந்திய அணியில் விளையாடுவதற்குரிய தகுதிகளைப் பாண்டே பெற்றிருக்கிறார் என்று கூறியுள்ளார்..
# ஷிகா பாண்டே

## தொழில்

2004இல் கோவா துடுப்பாட்ட சங்கம், கோவாவில் விளையாடுவதற்கு தனது 15வது வயதில் தேர்வு செய்யப்பட்டார். 17ம் வயதில் கோவா மூத்த மகளிர் அணி சார்பில் விளையாட தேர்ந்தெடுக்கப்பட்டார். இரண்டு நாட்கள் நடைபெற்ற ராணி ஜான்சி கோப்பை போட்டியில் 4 இலக்குகளை வீழ்த்தினார். சர்வதேச போட்டியாளரான திருஷி காமினி இவரது முதல் இலக்காகும்.பிறகு, மண்டல அளவிலான, 19 வயதிற்கு உட்பட்ட போட்டியில் கோவா அணியில் பங்கேற்று மூன்று அரை-சதங்கள் அடித்தார்.
# பீஷ்மர் (2003 திரைப்படம்)

***பீஷ்மர்*** 2003இல் வெளியான தமிழ்த் திரைப்படம் ஆகும். இது நடிகர் ரஞ்சித் இயக்குநராக அறிமுகமான முதல் படமாகும். இப்படத்தில் ரஞ்சித் மற்றும் தேவயானி இருவரும் முன்னணி பாத்திரங்களில் நடித்திருந்தனர், இவர்களுடன் ராமி ரெட்டி, ரியாஸ் கான், அனு மோகன், இளவரசு,வாசு விக்ரம், சாதிக் மற்றும் குழந்தை பிரகஷிதா ஆகியோரும் நடித்திருந்தனர். நடிகர் ரஞ்சித்தின் மனைவி பிரியா ராமன் இதை தயாரித்திருந்தார், எஸ். பி. வெங்கடேஷ் இப்படத்திற்கு இசையமைக்க 2003 செப்டம்பர் 27 அன்று வெளிவந்தது.
# பீஷ்மர் (2003 திரைப்படம்)

## கதைச்சுருக்கம்

பீஷ்மர் (ரஞ்சித்) ஒரு நேர்மையான காவல் அதிகாரி. அவர் கௌரி தேவயானியுடன் திருமணம் செய்து கொண்டு அவர்களின் ஆறு வயதுடைய மகளான பாப்பாத்தியுடன் வாழ்ந்து வருகிறார். பீஷ்மர் ஊழல் நிறைந்த காவல் அதிகாரிகள் நிறைந்துள்ள வேறு புதிய துறைக்கு மாற்றப்படுகிறார். அங்கே, ஆதி (இளவரசு), தண்டபாணி (வாசு விக்ரம்), உதவி ஆணையாளர் சிங்கம்பூலி ([சாதிக்]), மற்றும் இரக்கமற்ற அரசியல்வாதியான ஆர்.கே. (ராமி ரெட்டி) ஆகியோருடன் விரைவில் மோதல் ஏற்படுகிறது. நீதிமன்ற வாசலில் சிங்கம்புலியை தாக்கியதற்காக பிஷ்மர் பணியிடைநீக்கம் செய்யப்படுகிறார்.  
பின்னர், பீஷ்மர் தான் செய்யாத ஒரு குற்றத்திற்காக கைது செய்யப்பட்டு, சிறையில் அடைக்கப்படுகிறார். கௌரி அவரை விடுதலை செய்வதற்கான வழக்கறிஞர் செலவினங்களுக்காக தனது சிறுநீரகத்தை விற்கிறார். பீஷ்மர் , சரியான நேரத்தில் மருந்தினை கொண்டு வர முடியாத காரணத்தால் அவரது மனைவி மருத்துவமனையில் இறந்துவிடுகிறார். பின்னர், பீஷ்மர் தனது தனது அனைத்து எதிரிகளையும் பழி வாங்குகிறார். மேலும் சமுதாயத்தில் உள்ள தீமைகள் தன்னை விட அதிக சக்திவாய்ந்தவையாக இருப்பதை அவர் புரிந்து கொண்டு தனது மகள் பாப்பாத்தியுடன் ஒரு புதிய வாழ்க்கை தொடங்க முடிவு செய்கிறார்.
# பீஷ்மர் (2003 திரைப்படம்)

## நடிகர்கள்

- பீஷ்மராக ரஞ்சித்
- கௌரியாக தேவயானி (நடிகை)
- ஆர். கே. வாக ராமி ரெட்டி
ரியாஸ் கான்
- அனு மோகன்
- ஆதியாக இளவரசு
- தண்டபாணியாக வாசு விக்ரம
- சிங்கம்புலியாக சாதிக்
- பாப்பாத்தியாக குழந்தை நட்சத்திரம் பிரகஷிதா
- மற்றும் பலர்
# பீஷ்மர் (2003 திரைப்படம்)

## ஒலித்தொகுப்பு

எஸ். பி. வெங்கடேஷ் இப்படத்திற்கு இசையமைக்க 2003 செப்டம்பர் 27 அன்று வெளிவந்தது. இதில் ஒரு பாடலை பாடலாசிரியர் சினேகன் எழுதியுள்ளார்.  
| தொகுப்பு | பாடல் | பாடியவர் | காலம் |  |
| --- | --- | --- | --- | --- |
| 1 | 'நாடகம் போல் வாழ்க்கையிலே' | உண்ணிமேனன் | 2:13 | } |
# பீஷ்மர் (2003 திரைப்படம்)

## விமர்சனங்கள்n

தி இந்துவில் மாலதி ரெங்கராஜன் இவ்வாறு எழுதுகிறார். * உரையாடல் பகுதியில் ரஞ்சித் நல்ல மதிப்பெண்களை பெற்றுவிட்டார். அனாலும் மற்ற துறைகளில் அவர் கவனம் செலுத்த வேண்டும்*. சிஃபி வலைதளம் திரைக்கதையில் இருந்த குறையை சுட்டிக் காட்டியது.
# பீஷ்மர் (2003 திரைப்படம்)

## விமர்சனங்கள்n

### வரவேற்பு

படத்தின் தோல்விக்குப் பின், நிதி இல்லாமை காரணமாக ரஞ்சித் தனது அடுத்த சொந்த படத்தை தயாரிக்க முடியவில்லை. மலையாள மற்றும் தமிழ் படங்களில் நடிக்க ரஞ்சித் கவனத்தை செலுத்தினார்..
# ஜிப்சி (திரைப்படம்)

**ஜிப்சி** (Gypsy) என்பது 2020 ஆம் ஆண்டு மார்ச்சு மாதம் 6 ஆம் தேதியன்று வெளிவந்த தமிழ்த் திரைப்படம் ஆகும். ஒரு நாடோடிப் பாடகன். எப்படிப் புரட்சிப் பாடகனாக மாறுகிறான் என்பதை அடையாளப்படுத்தும் விதமாக எடுக்கப்பட்ட திரைப்படமாகும். இதை எழுதி இயக்கியவர் ராஜு முருகன், தயாரிப்பாளர் அம்பேத்குமார்.  
படத்துக்கு சந்தோஷ் நாராயணன் இசையமைக்க, யுகபாரதி பாடல்களை எழுதியுள்ளார். படத்தின் கதையோடு இணைந்து ஒன்பது பாடல்கள் உள்ளன. ஒளிப்பதிவை எஸ். கே. செல்வகுமார் மேற்கொண்டுள்ளார். இந்தத் திரைப்படத்தில் ஜீவா நடாஷா சிங் ஆகியோர் முக்கியக் கதாப்பாத்திரத்தில் நடித்துள்ளார்.
# ஜிப்சி (திரைப்படம்)

## நடிகர்கள்

- ஜீவா
- நடாஷா சிங்
- லால் ஜோஸ்
- சன்னி வயனி
- சுசிலா ராமன்
# பண்டா கடல்

**பண்டா கடல்** (**Banda Sea**), பசிபிக் பெருங்கடலின் தென்மேற்கு பகுதியின் நீட்சியாகும். தென்கிழக்கு ஆசியாவின் இந்தோனேசியா நாட்டின் மலுக்கு தீவுகளை பசிபிக் பெருங்கடலுடன் இணைக்கும் கடலாகும். பண்டா கடல், கிழக்கிலிருந்து மேற்காக 1,000 கிலோ மீட்டர் நீளமும், 500 கி.மீ. அகலமும் கொண்டது. பண்டா கடல் பவளப் பாறைகளைக் கொண்டது.  
பண்டா கடலை ஒட்டி, மேற்கே சுலாவெசி தீவும், கிழக்கில் திமோர் தீவும் மற்றும் பிற தீவுகளும் உள்ளது. மேலும் பண்டா கடலில் பண்டா தீவுக்கூட்டங்களும் உள்ளது.  
பண்டா கடல் பரப்பின் அடியில் யுரேசியன், பசிபிக் மற்றும் இந்தோ-ஆஸ்திரேலியேசன் கண்டத் தட்டுகள் அடிக்கடி மோதிக் கொண்டதால், பண்டா கடலில் 1629, 1938 மற்றும் 2006 ஆகிய ஆண்டுகளில் நிலநடுக்கங்கள் ஏற்பட்டுள்ளது.
# உள்ளே வெளியே (திரைப்படம்)

**உள்ளே வெளியே** (ullee veliye) 1993 இல் வெளிவந்த குற்றவியல் சார்ந்த தமிழ்த் திரைப்படமாகும். பார்த்தீபன் இத்திரைப்படத்தை இயக்கியிருந்தார். பார்த்தீபன், ஐஸ்வர்யா, செண்பகம் ஆகியோர் முன்னணி கதாபாத்திரங்களில் நடித்துள்ளனர். சீதா இத்திரைப்படத்தை தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்திருந்தார். மேலும் ஏப்ரல் 16, 1993இல் இது வெளியிடப்பட்டுள்ளது.